
1. HITZAURREA

Arabako Ibilbide Berdeen Sarearen Katalogoa: erregistro administratiborako tresna.

1.1. Aurrekariak

1.1. 1. Arabako ibilbide berdeen sarearen sorrera eta garapena. 

Guztira 978 kilometrotik gora dituzten ibilbide berdeen sarea dago gaur egun Arabako Lurralde Historikoan. Azpiegitura berde horrek garrantzi handia du Arabako Lurralde Historikoarentzat. Lanerako estrategia orokor baten barruan osatuz joan da, helburutzat harturik jendea natura ingurunera begirunez hurbil dadin sustatzea eta, oro har, Araban dugun natura eta paisaia ondare baliotsua birgaitzea eta duen balioa agerian jartzea.

Arabako Foru Aldundiak duela bi hamarkada baino lehenagotik egindako ahaleginari zor zaio ibilbide berdeen sarea. Aldundiak bere Ingurumen Sailaren bitartez jardun du, toki erakunde titularrekin elkarlan estuan, plangintza, egokitze eta kudeaketa lanak egiten eta sarearen onarpenerako eta arauketa juridikorako oinarriak ezartzen. Azkenik, urtarrilaren 23ko 1/2012 Foru Arauak Arabako Lurralde Historikoko ibilbide berdeen sarea onartu du, eta tresna juridiko horrek bermatu egiten du sarea finkatuko dela eta etorkizunean garatzen segituko duela.

1.1.2. Ibilbide berdeak zer diren eta nola antolatu diren sarean.

Urtarrilaren 23ko 1/2012 Foru Arauak 2. artikuluan dioenez, ibilbide berdeak dira komunikazio azpiegiturak –ahal dela zerbitzutik kanpo erabat edo neurri batean dauden azpiegitura lineal zaharrak–, garai bateko abelbideak nahiz bide naturalak, erromesenak eta ibilbide historiko handiak edota interes ekologiko eta paisaia interes adierazgarrikoak direnak erabiltzen dituztenak, motorizatu gabeko joan-etorriak egiteko (oinez, bizikletaz, zaldiz, patinekin, beste batzuen bitartez). Bide horiek jendeak erabiltzeko proiektatu, egokitu edo eraiki dira, naturan aisia irisgarria, aisia ekologiko eta hezitzailea, soziokulturala eta kirolekoa sustatze aldera. Halaber, zeharkatzen duten lurraldearen natura ondarea eta ondare historiko eta kulturala lehengoratu, dinamizatu eta balioztatu nahi da. 
Zehazki, hauek dira xede nagusiak:

· Jendea natura ingurunera errespetuz hurbiltzea erraztea. Horretarako, ibilbide horiek igarotzen dituzten lekuetako natura, paisaia eta kultura balioak ezagutzea eta horietaz gozatzea ahalbidetuko da.

· Landa eremuak hiri inguruneekin lotzea.

· Sustatzea mugikortasun iraunkorraren baliabideak eta naturarekin harremanetan egiten diren jarduera ekologikoak zein aisialdikoak.

· Natura, historia edo kultura aldetik esanguratsuak diren antzinako bideak mantentzea eta, egoki izanez gero, berreskuratu eta lehengoratzea (Done Jakue bidea, antzinako trenbideak eta jadanik erabiltzen ez diren beste azpiegitura lineal batzuk ...).

· Natura eta historia alderdiak era orekatuan txertatzea.

· Lurralde sare funtzionala eratzea, Arabako kultura eta paisaia aberastasun guztia bilduko duena.

· Landa Garapen Iraunkorreko ekimen berriak ezartzen laguntzea.

· Landa herrien eta haien jardueren garrantzia jakinaraztea, gure landa ingurunea eta gure paisaiak zaindu eta mantentzeari dagokionez.

Trazadurari erreparatuta, ibilbideak lehendik badiren azpiegituren gainean gauza daitezke edo tarte berriak egin daitezke. Ezaugarri teknikoei erreparatuta, 1/2012 Foru Arauak hiru tipologia ezartzen ditu: bide berdeak, ibilbide berdeak eta zidor berdeak. 

Ibilbide berdeen sarea, foru arau horrek ematen duen definizioaren arabera, Arabako Lurralde Historikoa funtzionalki egituratzen eta antolatzen duten ibilbide berdeen multzoa da. Sarean duten funtzionaltasunari begiratuz gero, ibilbideok honela sailkatzen dira: lehentasunezko interesa (nazioartean, probintzia artean edo probintzian bertan) duten ibilbideak, eskualde intereseko ibilbideak eta toki intereseko ibilbideak.

1.2. Esparru juridikoa: Arabako Ibilbide Berdeen Sarearen Katalogoaren definizioa eta arauketa

Urtarrilaren 23ko 1/2012 Foru Arauak, Arabako Lurralde Historikoko ibilbide berdeenak, juridikoki onartzen du ibilbide berdeen sarearen kontzeptua (izaera, ezaugarriak eta abar), sarea arautzen du eta beraren iraupena eta garapena bermatzen ditu. Hain zuzen ere, foru arau horrek sarearen araubide juridikoa zehazten du, eta xedapenak ematen ditu ibilbide berdeen eta horiei lotutako azpiegituren eraikuntza, lehengoratze edo zaharberritzea, aldaketa, antolamendua, erabilera, kontserbazioa, sustapena, izendapena eta kudeaketa arautzeko.  

Ibilbide berdeen Foru Arauaren IV. kapituluak zehatz-mehatz arautzen du ibilbide berdeen sarea eratzeko funtsezko tresna bat: Katalogoa.

Arabako Lurralde Historikoko Ibilbide Berdeen Sarearen Katalogoa erregistro administratibo bat da; bertan, ibilbide berde izendatu diren ibilbide guztiak sartu dira, eta aurrerantzean adierazpen hori jasotzen dutenak ere sartuko dira. Horiei guztiei aplikatu behar zaie 1/2012 Foru Arauak, Arabako ibilbide berdeenak, aurreikusitako araubide juridikoa. Katalogoa tresna dinamikoa da; aldian behin berrikusten eta eguneratzen da, eta handitu egin daiteke, ibilbide berde gehiago izendatuz gero. 

Foru dekretu bidez onartu da Arabako Ibilbide Berdeen Sarearen Katalogoaren sorrera, bai eta hura antolatzeko eta funtzionatzeko moduak ere.

2. INFORMAZIO OROKORRA
Informazioa erregistratzeko eta azaltzeko metodologia

Katalogoa erregistro administratiboa da, eta bertako informazioa formatu elektronikoan eta dokumentu formatuan jasorik dago. Dokumentu dinamikoa da, eta daukan informazioa eguneratu egiten da aldian behin. Betiere, 1/2012 Foru Arauak, Arabako ibilbide berdeenak, adierazten duenez, katalogoko informazioa kasu hauetan eguneratu edo aldatu ahal izango da:

· Ibilbide berdeen sarearen azpiegiturek titulartasuna aldatzen badute.

· Sarearen azpiegitura berriak eraikitzen, lehengoratu edo zaharberritzen eta izendatzen badira, edo jada existitzen direnak aldatzen badira. 

· Ibilbide horiei eragin diezaieketen beste azpiegitura batzuk sortzen, aldatzen edo kentzen badira.

Banakako fitxetan eta eranskin kartografikoan daude jasorik beharrezko datuak, hots, erregistratu behar direnak ibilbide bat Arabako Lurralde Historikoko Ibilbide Berdeen Sarearen Katalogoan sartu ahal izateko, Arabako Lurralde Historikoko ibilbide berdeen Foru Arauaren 11.2 artikuluan eta Arabako Ibilbide Berdeen Sarearen Katalogoaren sorrerari, antolaketari eta funtzionamenduari buruzko Foru Dekretuan ezarritakoarekin bat etorriz.

Ibilbideen banakako fitxen deskribapena: erregistro eremuak

2.1. Izena

Erregistro eremu honetan ibilbide berdearen izen ofiziala jartzen da.

2.2. Maila

Foru arauko 2.4 artikuluaren arabera, sarean duten funtzionaltasuna kontuan hartuta honela sailkatzen dira Arabako ibilbide berdeak:

Lehentasunezko interesa (nazioartean, probintzia artean edo probintzian bertan) duten ibilbideak: Arabako Lurralde Historikoko eremu zabaletatik doaz; lurraldea zeharkatzen dute edo maila bereko beste ibilbide batzuekin lotzen dira lurraldea zeharkatzeko; probintziaren barrukoak izan daitezke edo probintziatik harago joan daitezke.

Eskualde intereseko ibilbideak: eskualde  batetik igarotzen dira, bertako gune nagusiak elkarrekin lotuz, lurraldea zeharkatuz edo bertako ondare historiko edo naturalarekin uztartuz.

Toki intereseko ibilbideak: eskualdeko udalerri batetik edo gehiagotik igarotzen dira, eta, bigarren maila batean, natura, kultura zein historia intereseko zona edo eremu zehatzetarako bide gisa tradizioz izan duten izaera mantentzen dute.

2.3. Trazaduraren deskribapena eta ezaugarri orokorrak.

Eremu honetan oinarrizko zenbait datu jartzen dira: 

· Trazadura deskribatzeko testu laburra (gehienez 6.500 karaktere)

· Ibilbidearen hasierako eta amaierako puntuak, euren UTM koordenatuekin 

· Guztizko luzera, kilometrotan

· Zein udalerri eta kontzeju zeharkatzen dituen

· Ibilbidearen zerbitzurako diren gune eta instalazio iraunkorrak (atsedenguneak, pasabideak, tunelak, azpiko pasaguneak, segurtasun instalazioak etab.).
2.4. Ibilbidearen sailkapena; bide berdea, ibilbide berdea eta zidor berdea

Ibilbide berdeen Foru Arauko 2. artikuluak dioenez, ibilbide berdeak hiru motatakoak izan daitezke euren ezaugarri teknikoen arabera: bide berdea, ibilbide berdea edo zidor berdea. 

- “Bide berdea: ibilgailu motordunik gabeko joan-etorrietarako utzitako bidea, dituen ezaugarriengatik eta morfologiarengatik behar besteko zabalera, malda eta gainazaleko kalitatea baditu edozein gaitasun fisiko duten erabiltzaileek bizikidetzan eta segurtasunez erabiltzeko”.
Honako parametro hauen bitartez zehazten da ea bide azpiegitura baten kalitate fisikoa nahikoa den erabiltzaile gehien-gehienei bizikidetzan eta segurtasunez erabili ahal izatea bermatzeko, edozein gaitasun fisiko dutela:

	ALDAGAIA
	BALIOA

	Gutxieneko zabalera:
	2,5 metro

	Luzetarako gehieneko malda
	6% *

	Zoru mota
	Asfaltoa, hormigoia, galtzada-harria eta nahastura bituminosoa, granulometria jarraituko agregakin trinkotua


Hiru parametroak betetzen dituzten tarteak soilik sailka daitezke bide berdearen tipologian.

---------------------------------------------------------------------------------------------------------------------------------------------------

* Irisgarritasunaren baloraziorako kontuan hartu beharko da, luzetarako maldaz gainera, bideak zeharretara duen malda. Ezin da % 2tik gorakoa izan, eta komeni da gehienez % 1,5ekoa izatea.

*Orientazio gisa, tarteka malda % 6tik gorakoa izatea onartuko da, baldin eta beheko taulan ageri diren luzerak gainditzen ez badira. 
	MALDA
	TARTEAREN LUZERA, GEHIENEZ (m)

	% 6 - % 7
	120

	% 7 - % 8
	90

	% 8 - % 9
	60

	% 9 -% 10
	30

	% 10etik gorakoa
	15


Bide berde izendatutako tarteetan ez da ibilgailu motordunik ibiliko, baimendutako salbuespenak salbu (euren etxera edo finkara sartzeko beste biderik ez duten  bizilagun edo nekazariak). Xedapen hori indartze aldera berariazko itxiturak jarri ahal izango dira, alegia, zutointxoak jarri ahal izango dira ibilgailu motordunak ibil daitezkeen bideekiko gurutzaguneetan. (E​raitsi daitezkeen zutointxoak jarri ahal izango dira eta baimendutako pertsonek baino ez dute giltza edukiko).

- “Ibilbide berdea: ibilgailu motordunik gabeko joan-etorrietarako egokitutako bidea, erabilera horrekin batera landa jarduerei (funtsean nekazaritza, abeltzaintza edo basogintza) lotutako ibilgailu motordunen joan-etorrietarako ere erabil daitekeena, edota, zeharkatzen duen ingurunearen ezaugarriengatik, bide berdea izateko baldintza guztiak betetzen ez dituena, malda leuna edukitzea zailtzen duen topografia bati egokiturik egoteagatik”. 
Ibilbide berdetzat joko dira bide berdea izateko betekizun guztiak betetzen ez dituzten tarteak, baldin eta gutxienez ere zorua eman bazaie eta egonkortu badira, eta drainatzeko azpiegiturak badituzte, erabilgarriagoak izateko.

	ALDAGAIA
	BALIOA

	Gutxieneko zabalera
	1,5 metro

	Luzetarako gehieneko malda
	Mugarik gabe

	Zoru mota
	Edozein. Egonkortuta eta drainatzeko azpiegiturekin


Arabako ibilbide berdeen sareko tarteren bat aldi berean landa bide, abelbide edo basabide denean, horien araudi berariazkoa aplikatuko da, 1/2012 Foru Arauak, ibilbide berdeenak, 3. artikuluan ezarritakoarekin bat etorriz. 

- “Zidor berdea:  ingurune naturaletik edo landa ingurunetik igarotzen den bidexka, lur naturalaren malda bera eta gainazaleko kalitate bera dituena, zabalera, normalean, bide edo ibilbide berdeetarako normalizaturik dagoena baino txikiagoa izaten duena, eta mantentzeko gutxieneko esku hartzea behar duena”.

Bide berde edo ibilbide berde izateko ezarritako baldintza guztiak betetzen ez dituzten tarteak dira, zorua egokitzeko lanik ere egin ez zaienak, eta drainatzeko azpiegiturarik gabekoak.

2.5. Erabilera motak eta erabiltzeko araubidea.

Erabilera motei eta erabiltzeko araubideari dagokienez, 1/2012 Foru Arauak, ibilbide berdeenak, 32.-41. bitarteko artikuluetan ezarritakoari jarraituko zaio. 

Fitxa bakoitzean ibilbidearen datu hauek jarriko dira:

Ibilbide berdearen erabilera

Eremu honetan ibilbide berdearen erabileraren kasuan kasuko ñabardurak azaltzen dira. Esate baterako, erabiltzaile berezientzat (patinatzaileak, zaldizkoak...) egokituta dauden tarteak, edo ingurunera hurbiltzeko ekimen berariazkoak gauzatzeko erabil daitezkeen tarteak. 

Kasu berezien identifikazioa

Ibilbide berdea nekazaritza bide, basabide edo abelbideren batekin bat eginda doan tarteen zerrenda egingo da. Horrelakoetan, 1/2012 Foru Arauak, ibilbide berdeenak, 3. artikuluan dioenez, landa bide, abelbide edo basabideen berariazko araudia aplikatuko da.

2.6. Jakin beharreko beste datu batzuk

· Titulartasuna  

· Sareko beste ibilbide batzuekiko lotuneak

· Hiri barruko tarteak eta bizitegitarako erabilerak

· Mantentzea eta kontserbazioa

· Errepide sarearekiko gurutzaguneak

· Ibilbidearen inguruko naturaren eta paisaiaren kalitatea.

Kartografiaren deskribapena

Ibilbideen banakako fitxei mapa sorta bat erantsi zaie osagarri gisa. Mapa horietan ikus daitezke ibilbideak euren lurralde ingurunean kokatuta eta mugatuta, muga administratiboak, tarte bakoitza zer motatakoa den (ibilbide berdea, bide berdea edo zidor berdea), berariaz araututako beste erabilera batzuk ere badituzten tarteak (erregistratutako nekazaritza bideen inbentarioa, baso pisten inbentarioa etab.), eta naturaren edota paisaiaren aldetik interesa izateagatik katalogatutako eremuak (naturagune babestuak, katalogatutako paisaiak, Natura 2000 Sarea eta onura publikoko mendiak). Planoak ortoargazkien gainean egiten dira, 1/10.000 eskalan A1 formatuan inprimatzeko edo 1/20.000 eskalan A3 formatuan inprimatzeko.

3. INFORMAZIO XEHATUA

Erregistratutako ibilbide berdeen fitxak

GR® 120 Camino Ignaciano / Inaziotar bidea

1. IZENA:

Erromes bidea GR® 120 Inaziotar bidea. Ruta de peregrinación GR® 120 Camino Ignaciano

2. MAILA:

Lehentasunezko interesekoa

3. TRAZADURAREN DESKRIBAPENA ETA EZAUGARRI OROKORRAK.

Ibilbidearen deskribapena.

Erromesaldiko 650 kilometroak 27 etapatan daude banatuta, eta ibiltariek Gipuzkoako santuak bezalaxe egin ditzakete. Inaziotar bidea Jesusen Konpainiaren fundatzailea sortu zen etxetik -Azpeitian- abiatzen da Manresarantz, Euskadi, Errioxa, Nafarroa, Aragoi eta Katalunia zeharkatuz.

Inaziotar bidearen iniziazio ibilbideak dakarren erromesaldiak Jesusen Konpainiaren fundatzaile San Inazioren urratsak dakartza gogora. 1522an Iñigo Lopez Loiolakoa zalduna frantsesek Iruñearen aurka egindako oldarraldian jasandako zaurietatik oneratu zenean, erlijio konbertsio sakon batek bultzatu zuen Lur Santurako erromesaldia egitera. Hala, bidaiari ekin zion Loiolatik Manresaraino, eta han hamaika hilabetez egin zuen meditazioa. 1523ko otsaila arte Iñigo ezin izan zen Jerusalemerantz abiatu, baina Kataluniako lurretan erromes izandako esperientzia baliatu zuen egun milioika katolikok egiten dituzten ariketa espiritualak idazteko.

27 etapa horietatik bost Arabatik doaz:

3. etapa. Arantzazu - Araia 16,1km. 
Arantzazuko Ama Birjinari agur esanik ekingo diogu ibilaldiari Urbiako jarraibideei jarraiki. Laster Erroitiko iturrira iritsiko gara; hango urek Arantzazuko Ama Birjinak Rodrigo Baltzategiko artzainari egindako agerpen ospetsuaz hitz egiten dute. Urbiako ermitara iritsitakoan, berehala agertuko da gure aurrean izen bereko sakongunea, Aizkorriko mendilerroaren begirada arretatsuaren pean, zeinek bere kareharrizko biluztasunaren edertasuna eskaintzen baitigu. Hegoalderantz jarraituko dugu Zorrotzarri iruinarriaren zati bat jasotzen den tokiaren bila. Bidea pagadian barneratzen da, Portu Zarra bazterrera iristen da eta pixkanaka gorantz jarraitzen du Aratz puska eskergaren pean kokatu arte. Azkosaroiko kanpaia zeharkatu ondoren, bidezidorrak Araiarantz jotzen du, Iturriotzeko iturburuaren bila. Handik, gure bidea San Migel Aitzako gailurraren inguruetaraino garamatzan banalerrotik marrazten da; handik berehala abiatzen da Ajuriako lantegi abandonatura iritsi arte. Gure etapako azken metroak asfaltoaren gainetik doaz, eta Araiaraino eramango gaituzte zuzen. 0 km.- Arantzazu. Arantzazuko Ama Birjinari agur esanik ekingo diogu etapari goranzko bidean. Zenbait minutuz pista batetik ibili ondoren, Erroitiko iturrira iristen da; han, kondairaren arabera, Arantzazuko Ama Birjina Baltzategiko Rodrigo artzainari agertu zitzaion. Sigi-saga doan bidetik, Elorrola mendixkara igoko gara Urbiako Andre Mariaren ermitaraino jarraitzeko. Metro gutxitara, ibilbideari jarraiki, Urbiako aterpera iristen da. 4,5 km.- Urbiako aterpea. Urbiako aterpetik, bideak aurrera jarraitzen du malda handirik gabe eta Aitzkorri-Aratzeko parke naturaleko Aitzkorriko mendilerroko pagadietan barneratzen da, atzean artzainen borda txikiak utziz. 4 kilometroren ondoren Leizarrate izeneko bazterrera iristen da; han zenbait bidezidor lotzen dira eta zutoin batean balizatuta Araiaranzko bidearen noranzkoa adieraziko digu. 11,5 km.- Leizarrate. Leizarratetik bidea bidezidor bihurtzen da, eta pagadi zoragarri bat zeharkatzen du Aratz mendiaren magaletarantz. Geroago, bidea larre batera zabaltzen da, borda zahar baten ondoan. Handik aurrera, ibilbidea azkar jaisten da, Araiako lehen eraikinen bila. 16,1 km.- Araia. Araiako gunea, etaparen amaiera, Asparrena udalerriko hiriburua da. Landagune horrek bisitarientzako hainbat zerbitzu dauka. Gainera, abiapuntua da Altzaniako eta Entziako mendilerroko gertuko mendietara igotzen diren mendizaleentzat. Araiaren inguruetan, Zalduondo landagunean zehar, San Adriango mendatetik Arabako lautadara iristen diren Erdi Aroko bideetako bat jaisten da. Erromesaldietarako eta merkataritzarako bide garrantzitsua da eta egun Santiagoko Bide bezala dago gaituta.

4. etapa. Araia – Alda 21,3km. 
Araiatik irtenda, ibilbidea Albeniz eta Durruma guneen bila abiatzen da. Bidearen erronkaren ordaina, Opakuaranzko igoeran, Arabako lautadak eta haren inguruko mendilerroek oparituko diguten ikuspegiak dira. Bikuñako mendatera eta Entziako mendilerroaren gainak definitzen duen amilburura iritsita, ibilbideak ekialderantz jarraitzen du kareharrizko malkarra marrazten duen lerrotik jarraitzen du, Zezamako laugunera iristeko. Iturrietako gainaren bila joango gara gure urratsak asfaltoari egokituz zenbait metroz, mendilerroaren hegoaldeko ertzerantz doan pista zabaletik jarraitzeko. Toki horri Portu Berri deritzo. Bidezidorra Haranarantz jaisten da, oraindik pagadiaren aterpe eskuzabalaren pean, ureztatzeko idoi baten inguruetaraino. Lurzati arteko bide zabal batetik hegoalderantz jarraiki Uribarri-Harana gunera iritsiko gara. Istora ibai oraindik hasi berriaren ezker ertzean dauden lurzatien artean azken metroei aurre egitea baino ez dugu falta. 0 km.- Araia. Ibiltzen jarraituko dugu Santsarreka kalerantz Presalde kaletik, eta hura zeharkatuko dugu Araiako kirol instalazioetara hurbiltzen gaituen bideari lotzeko. Bidebanatze bat eskuinerantz gurutzatu ondoren, berrogeita hamar metrora, ezkerrera egiten duen bidea hartu beharko dugu. Ibilbidea bidezidor bihurtzen da aurrerago bide formatura itzultzeko, Albeniz gunera iritsi eta trenbidea gurutzatzeko. Bide asfaltatutik, zubi batetik, N-1 autobia gainditzen da eta hala Durrumara iristen da. 3,8 km.- Durruma / San Román de San Millán Kale nagusitik herri amaierako iturriraino igoz zutoin seinaleztatu batera iritsiko gara. Zutoinak abere ate batera bidaliko gaitu. Bidea Bikuñako mendateraino igotzen da eta han GR® 282rekin bat egingo dugu. Handik aurrera ibilbidea basoan barneratzen da eta, beraz, adi ibili beharko da marka gorriak eta zuriak ikusteko, Opakuako mendateraino. 11,9 km.- Zezama. Opakuako mendatera iritsitakoan GR® 120 Inaziotar bidea GR® 282 Artzaintzaren zidorra bide naturaletik bereizten da. Gure ezkerretara 90 gradu egingo dugu bira ukuilu baten parean igarotzeko. Seinaleei jarraiki eta Zezamako larrea zeharkatuz, Entzia eta Iturrietako Partzuergoetatik doan errepide baten bidegurutzera iritsiko gara. Hura zeharkatu eta aurrez jarraituko diegu ibilbidearen markei bide batera irten eta ondoren A-2128 errepidera iritsi arte. Ezkerrera asfaltotik jarraituta, 50 metroren ondoren, estazio meteorologiko batera iritsiko gara. Han eskuinera dagoen bidezidorra hartuko dugu, Iturrietako gainera. Puntu horretatik ateratzen den pistak Portu Berrira eramango gaitu 2 kilometroz. 17 km.- Portu Berri. Toki horretan bideak buelta oso itxia egiten du ezkerrera. Artez jarraitu behar dugu, zuzen Haranarantz, gure aurrean abere ate bat zeharkatuz jaisten den bidetik. Han hasten da Uribarri-Haranarako jaitsiera gero Alda gunera iristeko. 21,3 km.- Alda. Alda Harana udalerriaren hiriburua eta etaparen amaiera da. Hondatutako ermita bat dago, hilerrirako bidearen ertzean, Berberiegoko artxidiakono barrutikoa izan zena.

5. etapa. Alda - Genevilla 23,2km. 
Gure erromesaldia Aldan hasiko da, lurzati arteko bidea hartuz, Done Bikendi Haranarantz. Erkamezti batean sartuko gaituen bide batetik jarraitu eta A-2128 errepidera iritsiko gara, zenbait urratsetan Oteora heltzeko. Ilbibidea zailtasunik gabe marrazten da Antoñanaraino, lurrezko pistari jarraiki. Gure ibilbideak A-132 errepidea gurutzatzen du, gaineko pasabide batetik, eta orain Vasco-Navarro trenbideko bide berdearen trazadura baliatzen du. Linea horren trenbide iraganaren aztarna garrantzitsua agerian geratzen da haren azpiegituren hondarretan, eta haren jarduera bizia Interpretazio Zentroko bagoietan imajina dezakegu. Paseatzeko eta gozatzeko berreskuratutako bide horretatik jarraituko dugu Santikurutze Kanpezuraino, eta handik Canejasko bidea hartuko dugu. Codesko mendilerroaren oinetan NA-743 errepidearekin bat egin arte jarraituko dugu, gure etapa amaieratik oso gertu, Nafarroako Genevilla gunean, Ega ibaiaren ibarraren ertzean, oso txikia oraindik. 0 km.- Alda. Etapari udaletxearen atzetik eramango gaituen bide eroso batetik ekingo diogu, eta gero harenetik Done Bikendi Harana herriraino doan pista hartuko dugu. 3 km.- Done Bikendi Harana / San Vicente de Arana. Landagune horretara iristean, “Mayo”ren aurretik igarotzen da. Toki horretan tradizio zahar eta berezienetako bat gertatzen da: “Mayoren jasoera”. Inguruko mendietako pagorik garai eta zuzenenetako bat herriko tokirik garaienean “landatzean” datza, soroak balizko ekaitzetatik babesteko. Herria utzirik, bideak Oteo herrirantz jarraitzen du, hegal batetik sigi-saga eginez azkenean A-2121 errepidea Oteorantz gurutzatzeko, ibilaldi eder batetik. 7 km.- Oteo. Oteo herria Haranaren eta Kanpezuren artean dago, hiribildua inguratzen duten mendietako baten hegalean. Ospetsua da hango irin errota eta bisita egitea merezi du. Landagune eder hori utziz, bideak Antoñana herritik gertuko soroetarantz jarraitzen du. 11,3 km.- Antoñana. Gotorleku zahar baten gainean dago kokatuta Antoñana Erdi Aroko hiribildu harresiduna. Harresia horma bezala baliatuz, etxeak haren barrurantz eraiki ziren. Leihoak eta balkoiak harresian bertan zabaldu dira. Gure bideak aurrera jarraitzen du eta Vasco-Navarro Trenbideko bide naturalari lotzen zaio. Horretarako, bertako Interpretazio Zentrotik igaro behar dugu eta handik, galtzeko aukerarik gabe, Santikurutze Kanpezura iritsiko gara. 18 km.- Santa Cruz de Campezo / Santikurutze Kanpezu. Codesko mendilerroaren magaletan, Ioar eta Costalera mendien begiradapean eta Ega ibaiaren urek bustita, hiribildu eder hori dago. Gunea zeharkatuko dugu, haren kaleetan gora, bidegurutze batera iritsi arte. Han ezkerrera egingo dugu, GR® 1 Bidezidor historikoarekin batera, Genebilla herriraino. 23,2 km.- Genevilla. Nafar herri txiko horrek “Nacelagua” izeneko iturburu erakargarria dauka. Tokiak ur emari garrantzitsua dauka eta pikinikgune bihurtu da, mahaiekin eta paperontziekin egokituta. Etaparen amaiera.

6. etapa. Genevilla – Biasteri 26,8km. 
Ibilbidearen malda eta luzera nahiko handiak dira eta, beraz, Inaziotar Bidearen etaparik gogorrena da. Genevillatik irtenda Cabredoren bila joango gara, Chiquita mendilerroaren oinetan doan bide erosoari jarraiki. Bide arboladun batetik jarraituko dugu, Marañongo mendaterantz. Najasko iturrira iritsi ondoren ibilbideak gora egiten du Kantabriako mendilerroak osatzen duen hesi naturala gainditu nahian. Muinotik Lapoblacion gunera iritsiko gara minutu gutxitan. Ibilbideak Meano gerturantz jarraitzen du, eta handik Cascajoko bidearen bila jarraitzen du, zein abegitsu agertzen da Toloñoko mendilerroaren silueta dotorearen pean. La Gallega muinoa inguratu ondoren, gure erromesaldiak Kripaneranzko jaitsiera bilatuko du.  Etapako azken tartea sail mediterraneoen artean agertzen diren lurzatien labirintoan zehar marrazten da orain. Biasteri hiribildu monumentalak, eskualdeko hiriburu ardogileak, Erdi Aroko zaporea gorde duten bere kale eta bazterrekin, bere muinoan hartuko gaitu etapa amaitzeko. 0 km.- Genevilla. Genevillatik irtenda, bidea nafar lurretatik doa eta Cabredo, Lapoblacion eta Meano herrietatik igarotzen da Arabako Kripan gunera iristeko. Horretarako, Kantabriako mendilerroko kareharrizko mendigunea gainditu behar izan du. 15,8 km.- Kripan. Kripanek Los Husos harpeko aztarnategi arkeologikoa dauka, eta Araban zeramika duen estratografiarik osoenetako bat gorde du. Handik hurbil, Los Llanosko trikuharria dago; osatzen duten harriek planta laukizuzena osatzen dute eta estalkia ganberaren barruan erorita dago. Ibilbideari jarraiki, Kripango landagunea utzi eta Biasteri herri harresidunera iristen da pista bide erraz batetik, mahasti artean. 26,8 km.- Biasteri. Biasteri herri harresiduna da eta lau angeluko dorre garai eta gotorrak dauzka harresitik irtenda, almenaz eta gezileihoz apainduta. Harresiak lau ate zituen kanpoaldearekin lotzeko. Eginkizun militarrak Biasteri baldintzatu du eta hortik hiri trazaduraren berezitasuna. Biasteriz mintzatzea ardoari buruz mintzatzea da. Paisaien kolorea, historia, jendearen bizimodua, dena dago hari lotuta modu banaezinean. Etaparen amaiera.

7. etapa. Biasteri - Navarrete 19,2km.

Biasteriko gunea utzi eta Biasteriko aintziragune interesgarrirantz abiatuko gara; aldi baterako aintzira endorreikoek osatutako biotopo babestua da. Lehenbizi El Prao de la Paul urmaela bisitatuko dugu, eta ondoren hegoalderantz jarraituko dugu Carralogroño eta Carravalescako hezeguneak inguratuz. Paraje zoragarri hori atzean utzi eta lurzati bide erosoetatik Lapuebla de Labarcaraino hurbilduko gara, Ebro alderraiaren ertzetan. Haren ibilgua gurutzatu eta Errioxako lurretan barneratu ondoren, La Estacion auzora iritsiko gara. Lapuebla eta Fuenmayor lotzen zituen bide zaharrak azken herriraino eramango gaitu, Antiguo errekan gora eginez El Tormental herrixka zaharraren parean. Fuenmayor herria gainditu ondoren, ur kanal baten parean joanik ibiliko gara. Lurrezko bidearen gaineko azken tarteak, urrats gutxitan, Navarrete herriraino eramango gaitu, zein Inazio Loiolakoaren esperientziari oso lotuta baitago. 0 km.- Biasteri. Biasteriko gunetik irtenda, izen bereko aintziragunerantz joko dugu. Jatorri eta eginkizun naturaleko bi aintzira endorreikok eta urtegi txikia den hirugarren batek eratutako biotopo babestua da. Biotopoa balio ornitologiko handiko eremua da. A-124 errepidea gurutzatu eta aintziragunea behin betiko utzi ondoren, ondo adierazitako bidea hartuko dugu. Gehiena asfaltatuta dago, eta mahasti arteko paisaia ederretatik Lapuebla de Labarca hiribildura hurbilduko gaitu, Ebro ibaiaren oinetan. 9,5 km.- Lapuebla de Labarca. Lapuebla de Labarcaren izenaren arrazoia da Ebro ibaiaren gune horretan, antzina, ibaia gurutzatzeko balio zuen ontzi bat zegoela. Ontzi horren erabilera desagertu egin zen Ebro gurutzatzeko zubi eskegia eraiki zenean. Egungo zubia porlanezkoa da eta 1939an eraiki zen, eta handik doa gure ibilbidea Errioxako lurretarantz. 19,2 km.- Navarrete. Bidea Errioxako lurretatik doa Fuenmayor gunea zeharkatuz Navarretera iritsi arte. Herri horretan amaitzen da Inaziotar Bidea eta Santiagoko Bidearekin egiten du bat.

Ibilbidearen hasiera eta amaiera: 

· 3. etapa. Arantzazu – Araia. Hasiera Arantzazun (Gipuzkoa) (UTM 30T 516969 4778261). Araban sartzea Leizarraten (UTM 30T 555116 4753458)
·  Etaparen amaiera Araian (UTM 30T 555855 4748735).

· 4. etapa. Araia - Alda. Hasiera Araian (UTM 30T 555855 4748735). Etaparen amaiera Aldan (UTM 30T 554642 4733682). 
· 5. etapa. Alda – Genevilla. Hasiera Aldan (UTM 30T 554642 4733682).
·  Arabatik Nafarroarantz irtetea (UTM 30T 551210 4721619). Etaparen amaiera Genevillan (Nafarroa) (UTM 30T 550005 4721568). 6. etapa. Genevilla – Biasteri. Hasiera Genevillan (Nafarroa) (UTM 30T 550005 4721568). Araban sartzea (UTM 30T 541062 4717700). Etaparen amaiera Biasterin (UTM 30T 534241 4711447).

· 7. etapa. Laguardia – Navarrete. Hasiera Biasterin (UTM 30T 534241 4711447).
 Arabatik irtetea Lapuebla de Labarca herrian Ebro ibaiko zubian (UTM 30T 535055 4704567). Etaparen amaiera Navarreten (Errioxa) (UTM 30T 536273 4697729).

Distantzia, guztira

GR® 120 Inaziotar Bidea ibilbide berdean ardatz nagusi bakarra dauka. Arabako Lurralde Historikoan 74,3 km egiten dira.

Zeharkatzen dituen toki entitateak:

	UDALERRIA
	LUZERA (KM)

	Asparrena
	9,29

	Donemiliaga
	7,80

	Entzia Elkarrekikoa / Parzonería de Entzia
	6,35

	Harana
	8,44

	Kanpezu
	17,45

	Kripan
	5,43

	Bilar
	3,91

	Biasteri
	13,22

	Lapuebla de Labarca
	2,45


	KONTZEJUA
	LUZERA (KM)

	Asparrena (kontzejuak mugatu gabe)
	9,29

	Donemiliaga (kontzejuak mugatu gabe)
	7,80

	Entzia Elkarrekikoa / Parzonería de Entzia
	6,35

	Uribarri Harana
	3,31

	Alda
	2,26

	Done Bikendi Harana / San Vicente de Arana
	2,87

	Oteo
	4,56

	Antoñana
	5,68

	Santikurutze Kanpezu
	7,20

	Kripan
	5,43

	Bilar
	3,91

	Biasteri
	13,22

	Lapuebla de Labarca
	2,45


Ibilbideari lotutako gune eta instalazio iraunkorrak eta azpiegitura bereziak

	MOTA
	IZENA
	UTM_X
	UTM_Y

	Parketxea
	Aratz-Aizkorri Parke Naturaleko Interpretazio Zentroa
	556224
	4749424

	Atsedengunea
	Lorategidun zona egokitua
	555960
	4748663

	Informazio panela
	Bidezidorraren informazio panela
	555967
	4748669

	Atsedengunea
	Lorategidun zona egokitua
	556711
	4747210

	Trenbide pasagunea
	Trenbidearen gaineko pasabidea
	556627
	4746529

	Bidezubia / pasagunea
	N-1 autobiaren gaineko pasagunea
	556292
	4746368

	Gaineko pasagunea
	Erreka gaineko pasabidea
	555555
	4740771

	Atsedengunea
	Eserleku batekin egokitutako gunea
	555190
	4733762

	Informazio panela
	Bidezidorraren informazio panela
	554641
	4733686

	Gaineko pasagunea
	Erreka gaineko pasabidea
	552248
	4730222

	Hesia
	Erorketetatik babesteko hesia
	552188
	4729941

	Azpiko pasagunea
	A-132 errepidearen azpiko pasagunea
	549365
	4726814

	Interpretazio zentroa
	Bide Berdeko Interpretazio Zentroa eta Eskualdeko Turismo Bulegoa. (Bizikletak jendearen eskura dauden gunea)
	549291
	4726837

	Bidezubia/pasagunea
	Corresko bideko pasagunea (Vasco-Navarro bide berdea)
	549512
	4726252

	Bidezubia/pasagunea
	Bujandako bideko pasagunea (Vasco-Navarro bide berdea)
	549898
	4725250

	Zubia
	Santa Kristina bidezubia, Antoñana (Vasco-Navarro bide berdea)

	550016
	4725087

	Atsedengunea
	Santa Kristinako bidezubiko gunea (Vasco-Navarro bide berdea)
	550030
	4725090

	Bidezubia/pasagunea
	Genebillako pasagunea (Vasco-Navarro bide berdea)
	550138
	4725029

	Pasabidea
	Fresnedoko oinezkoentzako pasabidea, A-132 (Vasco-Navarro bide berdea)
	551606
	4724937

	Zubia
	Ega gaineko zubia, Santikurutze (Vasco-Navarro bide berdea)
	552749
	4724719

	Zubia
	Ega ibaiko zubia, Santikurutze Kanpezu Vasco-Navarro bide berdea)
	553590
	4724751

	Atsedengunea
	Santikurutze Kanpezuko atsedengunea
	553463
	4724537

	Atsedengunea
	Gune egokitua, Bilar
	537468
	4715244

	Informazio panela
	Bidezidorraren informazio panela
	534240
	4711446

	Atsedengunea
	Gune egokitua, Biasteri
	534241
	4711444

	Informazio panela
	Bidezidorraren informazio panela
	534886
	4704528

	Zubia
	Ebro ibaiaren gaineko zubia, Lapuebla Labarca
	535079
	4704544

	Informazio panela
	Bidezidorraren informazio panela
	553461
	4724535

	MOTA
	IZENA
	UTM_X
	UTM_Y


4. SAILKAPEN TEKNIKOA; BIDE BERDEA, IBILBIDE BERDEA ETA ZIDOR BERDEA

Ibilbide berde honek hiru tipologia hartzen ditu barruan (bide berdea, ibilbide berdea eta zidor berdea), eta horiek nola dauden mugatuta ikus daiteke erantsitako planoetan, eranskin kartografikoan.

Ibilbide berde gehiena ibilbide berde motakoa da (% 60). Bestalde, bigarren kategoria zidor berdearen tipologia da, ibilbidearen % 35, eta % 5 baino ez dagokio bide berdeari.  

5. ERABILERA MOTEN DEFINIZIOA ETA ERABILTZEKO ARAUBIDEA 

Erabilera motei eta erabiltzeko araubideari dagokienez, 1/2012 Foru Arauak, ibilbide berdeenak, 32.-41. bitarteko artikuluetan ezarritakoari jarraituko zaio.

Ibilbide berdearen erabilera

Inaziotar Bideak aukera bikaina eskaintzen du ibilbide berde gisa erabiltzeko, foru arauko 30. artikuluan ezarritakoaren arabera. Erromesaldi bidea denez eta ibilbidearen % 65en tipologia ibilbide berdekoa izanik, oso erakargarria da oinez egiteko. Arabako Lurralde Historikoko ibilbidean Iturrietako mendiak menditsuagoak eta oso erakargarriak direla, eta Haranatik igarotzen dela nabarmendu behar da.​ Kanpezu udalerrian zein Arabako Errioxan GR 120 Inaziotar Bidea malda handirik gabe doa eta erromesaren ibilera errazten du bide berdeko tipologien gainean ibilbide bedera iristeko eta neurri txikiagoan zidor berdean, Kantabriako mendilerroaren parean.

Beste lurralde-erabilera bateragarri batzuk ere badiren kasu berezien zerrenda

GR 120 Inaziotar Bidearen trazadura orokorrari dagokionez, nabarmendu behar dira landa bide erregistratuekin eta baso bideekin bat eginda doazen tarteak, horietan aplikagarriak direlako kasuan kasuko sektoreko legedian (Landa bideen Foru Araua, Arabako Lurralde Historikoko mendiena, eta horien garapenak) ezarritako arau berariazkoak. Horrela xedatzen du 1/2012 Foru Arauak, Arabako Lurralde Historikoko ibilbide berdeenak, 3. artikuluan. 

Tarte horiek guztiak beheko zerrendetan daude eta eranskin kartografikoan ere ageri dira. 

Erregistratutako landa bideekin baterako tarteak:

	BIDEAREN KODEA
	BIDEAREN DES.
	MOTA
	LUZERA (m)
	ENTITATEA

	017-026-101
	Antoñanatik Oteorako bidea
	Gainjarrita
	1881,68
	Antoñana

	017-026-2
	Pentecilloko bidea
	Gainjarrita
	98,18
	Antoñana

	017-026-7
	Trenbideko bidea
	Gainjarrita
	378,01
	Antoñana

	017-245-101
	Antoñanatik Oteorako bidea
	Gainjarrita
	1649,34
	Oteo

	017-245-2
	Pedregalesko bidea
	Gainjarrita
	48,17
	Oteo

	056-013-101
	Haranako bidea
	Gainjarrita
	1033,45
	Alda

	056-013-103
	Aldatik Uribarrirako bidea
	Gainjarrita
	515,57
	Alda

	056-273-101
	Haranako bidea
	Gainjarrita
	1319,77
	Done Bikendi Harana

	056-294-103
	Aldatik Uribarrirako bidea
	Gainjarrita
	537,26
	Uribarri Harana

	056-294-18
	Aguraingo bidea
	Gainjarrita
	1434,62
	Uribarri Harana

	019-000-4
	Gurutzeko bidea
	Gainjarrita
	1332,62
	Kripan

	019-000-42
	Carralabuena-Casares bidea
	Gainjarrita
	724,46
	Kripan

	019-000-46
	Las Mojadas bidea
	Gainjarrita
	220,41
	Kripan

	023-000-102
	El Pradoko bidea
	Gainjarrita
	1560,47
	Bilar

	023-000-103
	Rojarron bidea
	Gainjarrita
	813,74
	Bilar

	023-000-9
	Unueva bidea
	Gainjarrita
	1241,94
	Bilar

	031-000-108
	Sierra Carbón bidea
	Gainjarrita
	5879,87
	Biasteri

	031-000-19
	La Rodetako bidea
	Gainjarrita
	883,96
	Biasteri

	033-000-108
	Sierra Carbón bidea
	Gainjarrita
	1035,05
	Lapuebla de Labarca

	009-000-104
	Artezabaleko bidea (Araiatik Ilarduira)
	Gainjarrita
	184,04
	Araia

	009-000-103
	Menzabaleko bidea
	Gainjarrita
	118,73
	Araia

	053-272-105
	Geltokitik Ilarduirako bidea
	Gainjarrita
	9,65
	Durruma

	053-272-202
	Autobiako bide lagungarria (Iturbitxi)
	Bidegurutzea
	5,50
	Durruma

	053-272-107
	Ziordiko errepidea bide zaharra
	Bidegurutzea
	9,46
	Durruma

	056-013-1
	San Estebaneko bidea
	Gainjarrita
	282,17
	Alda

	056-273-15
	Industrialdetik urmaelerako bidea
	Bidegurutzea
	12,38
	Done Bikendi Harana

	056-273-14
	Santa Teodosiako bidea
	Gainjarrita
	290,12
	Done Bikendi Harana

	056-273-6
	Orbisoko bidea
	Gainjarrita
	33,66
	Done Bikendi Harana

	017-245-1
	Espinoledo bidea
	Gainjarrita
	213,35
	Oteo

	017-026-104
	Antoñanatik Sabandorako bidea
	Gainjarrita
	166,94
	Antoñana

	017-026-10
	Zentraleko bidea
	Gainjarrita
	221,35
	Antoñana

	017-274-32
	La Floridako bidea
	Bidegurutzea
	5,92
	Santikurutze Kanpezu

	023-000-101
	Los Llanos bidea
	Gainjarrita
	303,67
	Bilar

	031-000-102-B
	Kripanetik Samaniegorako bidea
	Gainjarrita
	1555,61
	Biasteri

	031-000-21
	Los Pradosko bidea
	Bidegurutzea
	10,31
	Biasteri

	031-000-15
	El Gancho – Valdepoleo bidea
	Gainjarrita
	1177,81
	Biasteri

	031-000-30
	La Manzanera bidea
	Gainjarrita
	497,81
	Biasteri

	031-000-25
	Valcabala bidea
	Gainjarrita
	169,66
	Biasteri

	033-000-112
	Harpearen gaineko bidea
	Gainjarrita
	332,17
	Lapuebla de Labarca

	BIDEAREN KODEA
	BIDEAREN DES.
	MOTA
	LUZERA (m)
	ENTITATEA

	BIDEGURUTZEEN BATERAKO LUZERA, GUZTIRA 
	0,044 km

	GAINJARRITAKO BATERAKO LUZERA, GUZTIRA 

	28,15 km


Inbentariatutako baso pistekin baterako tarteak:

	PISTA
	BASO PISTAREN MOTA
	LUZERA
	MOTA

	64I1
	Zirkulazioa baimenduta dago
	13,37
	Bidegurutzea

	9I1
	Zirkulazioa baimenduta dago
	4,59
	Bidegurutzea

	17I1
	Zirkulazioa baimenduta dago
	1326,18
	Gainjarrita

	31I2
	Zirkulazioa baimenduta dago
	702,27
	Gainjarrita

	17II32
	Baimendutako erabilerak bakarrik
	594,12
	Gainjarrita

	17II35
	Baimendutako erabilerak bakarrik
	1704,28
	Gainjarrita

	19II1
	Baimendutako erabilerak bakarrik
	637,95
	Gainjarrita

	53II38
	Baimendutako erabilerak bakarrik
	4051,00
	Gainjarrita

	56II13
	Baimendutako erabilerak bakarrik
	28,94
	Gainjarrita

	56II13
	Baimendutako erabilerak bakarrik
	1084,93
	Gainjarrita

	56II13
	Baimendutako erabilerak bakarrik
	187,49
	Gainjarrita

	64II6
	Baimendutako erabilerak bakarrik
	410,45
	Gainjarrita

	9I7
	Zirkulazioa baimenduta dago
	25,41
	Gainjarrita

	53II1
	Baimendutako erabilerak bakarrik
	71,73
	Gainjarrita

	64I4
	Zirkulazioa baimenduta dago
	321,40
	Gainjarrita

	64I2
	Zirkulazioa baimenduta dago
	1746,12
	Gainjarrita

	37I5
	Zirkulazioa baimenduta dago
	125,13
	Gainjarrita

	17II61
	Baimendutako erabilerak bakarrik
	76,29
	Gainjarrita

	19II6
	Baimendutako erabilerak bakarrik
	770,83
	Gainjarrita

	31II5
	Baimendutako erabilerak bakarrik
	485,01
	Gainjarrita

	64II1
	Baimendutako erabilerak bakarrik
	415,43
	Gainjarrita

	9II49
	Baimendutako erabilerak bakarrik
	86,72
	Gainjarrita

	9I1
	Zirkulazioa baimenduta dago
	503,03
	Gainjarrita

	9I1
	Zirkulazioa baimenduta dago
	50,01
	Gainjarrita

	61I2
	Zirkulazioa baimenduta dago
	82,00
	Gainjarrita


	BIDEGURUTZEEN BATERAKO LUZERA, GUZTIRA 
	0,02 km

	GAINJARRITAKO BATERAKO LUZERA, GUZTIRA 

	15,48 km


6. JAKIN BEHARREKO BESTE DATU BATZUK

Titulartasuna: 

GR120 Inaziotar Bidea ibilbide berdeak zeharkatzen dituen lur guztiak titulartasun publikokoak dira, zehatzago Arabako Aldundiarenak, udalenak edo administrazio batzarrenak. Honako hau, beraz, titulartasun publikoko ibilbide berdea da, urtarrilaren 23ko 1/2012 Foru Arauak, Arabako Lurralde Historikoko ibilbide berdeenak, 4. artikuluan xedatutakoaren arabera.

Sareko beste ibilbide batzuekiko loturak eta baterako tarteak:

· Araiaren iparrean GR 25 Arabako lautadarako mendi oineko bira ibilbide berdearekin.

·  0,35 km
· GR 25 Arabako lautadarako mendi oineko birarekin gainjarrita Durruman.

·  0,48 km
· GR 282 Artzaintzaren zidorra ibilbide berdearekin gainjarrita Iturrietako mendietan Bikuñako mendatetik Iturrietako mendietako larre eta bordetaraino Entziako Partzuergoan.

·  2,45 km
· GR 282 Artzaintzaren zidorra ibilbide berdearekin gainjarrita Done Bikendi Haranan Antoñanako Vasco-Navarro Trenbidearen Interpretazio Zentroraino. 8,91 km
· Arabako Mendialdeko ibilbide zirkularra ibilbide berdearekin gainjarrita Done Bikendi Haranan Antoñanako Vasco-Navarro Trenbidearen Interpretazio Zentroraino. 8,91 km
· Vasco-Navarro Trenbideko ibilbide berdearekin gainjarrita Antoñanatik Santikurutze Kanpezuraino. 5,64 km
· GR 1 Bidezidor historikoa ibilbide berdearekin gainjarrita Santikurutze Kanpezutik Genevillarantz. 4,20 km
· Biasteriko aintziraguneko ibilbide berdearekin gainjarrita Biasteritik Ramsar hezeguneetako aintzira endorreikoak igaro arte. 4,35 km
· GR 38 Ardoaren eta arrainaren ibilbidea ibilbide berdearekin gainjarrita Biasteritik Ramsar hezeguneetako aintzira endorreikoak igaro arte. 6,53 km
· GR 99 Ebroko bidea ibilbide berdearekin gainjarrita Lapuebla de Labarcaren inguruetan. 1,11 km
	    GR 120 Inaziotar Bidea ibilbide berdearen km guztira
	74,35 km

	    Beste ibilbide berdeekin gainjarritako tarte bakarren km guztira
	29,66 km

	    Beste ibilbide berdeei gainjarritako tarteen km guztira
	42,93 km


Mantentzea eta kontserbazioa:

GR 120 Inaziotar Bidea ibilbide berdea Arabako Foru Aldundiak sustatu du. Berak burutu ditu egokitzeko eta zerbitzuan jartzeko lanak eta bere gain hartu ditu ibilbidea ibilbide berde gisa erabiltzeko mantendu eta kontserbatzeko lanak.

Errepide sarearekiko gurutzaguneak.

	ERREP. KODEA
	SARE MOTA
	LUZERA

	A-124
	Oinarrizko sareko errepidea
	54,79

	A-132
	Oinarrizko sareko errepidea
	55,64

	A-2128
	Eskualdeko errepidea
	142,81

	A-3012
	Toki errepidea
	95,05

	A-3114
	Toki errepidea
	418,19

	A-3136
	Toki errepidea
	602,54

	A-3138
	Toki errepidea
	25,60

	A-3216
	Toki errepidea
	330,78

	A-3220
	Toki errepidea
	240,15

	A-3228
	Toki errepidea
	233,92

	A-4125
	Auzobidea
	70,20

	A-4131
	Auzobidea
	53,66

	A-4202
	Auzobidea
	219,76

	
	
	

	GUZTIRA
	2,54 km


Ibilbidearen inguruko naturaren eta paisaiaren kalitatea

GR 120 Inaziotar Bidea bide berdeko ibilbidearen trazaduraren % 73 dago naturagune babestuetan (parke naturalak, Natura 2000 Sarea), Paisaia Bikain eta Berezien Katalogoan jasotako eremuetan, onura publikoko mendietan edota lotune ekologikoetan.

Beheko irudian ikus daiteke nola dagoen kokatuta ibilbide hau ingurumen eta paisaia geruzen gainean. Ibilbide honetarako berariaz egindako kartografian xehetasun handiagoz ageri dira eremu horiek guztiak, airetiko argazkiaren gainean irudikatuta.

Ibilbideak zeharkatzen dituen naturagune babestuak:

· Aizkorri-Aratz Parke Naturala

· Entziako EBIL
· Arakil ibaia KBE
· Arabako hegoaldeko mendilerroetako HBBEa

· Kantabria eta Toloñoko mendilerroko EBIL
· Ega ibaiko KBE
· Guardiako aintziretako biotopoa

· Ebro ibaiko KBE
Ibilbideak zeharkatzen dituen paisaia katalogatuak:

· Aratz-Arbarako mendiak

· Iturrieta-Entziako aldapak

· Entzia mendilerroa

· Iturrieta mendiak - Arboro mendia

· Harana – Oteo - Markillano

· Hornillo-Orbiso

· Ioar

· Kantabriako mendilerroko hegoaldeko oina

· Biasteriko ingurunea eta aintzirak

· {La Pobeda

Ibilbideak zeharkatzen dituen onura publikoko mendiak:

· 732 "Monte Alto" (Zalduondoko Udala)

· 311 “Kukuma, Iturriotz eta Allondo” (Asparrengo Udala)

· 632 "Albeizko mendia" (Albeiz)

· 615 "Arnaseca" (Durruma)

· 627 "Lupaide" (Egilatz eta Bikuña)

· 636 "Soto" (Bikuña)

· 633 "Narzuka" (Munain)

· 609 "Entziako mendilerroa" (Entziako Elkarrekikoa)

· 608 "Iturrieta" (Iturrietako Partzuergoa)

· 242 "Monte de abajo" (Uribarri Harana)

· 246 "Salbalte" (Alda)

· 640 "La Dehesa" (Done Bikendi Harana)

· 641 "Castillo" (Done Bikendi Harana)

· 578 "Monte de abajo" (Oteo)

· 577 "Monte de Arriba" (Oteo)

· 235 "Cebollero" (Santikurutze Kanpezu)

· 166 "Montorte" (Kripan)

· 181 “Biasteriko mendia” (Biasteriko anaitasun zaharra)

Etorkizunean ibilbidea luzatzeko edota ibilbidea eta inguruak hobetzeko esku hartzeen proiektuak.

· Ibilbidee berdearen trazadura Biasteriko hirigune historikotik igarotzean aldatzeko proiektua.

· Done Bikenditik Santikurutze Kanpezurako saihesbide proiektua Arabarren bidetik.

4. INFORMAZIO XEHATUA

Eranskin kartografikoa

1
ARABAKO IBILBIDE BERDEEN SAREAREN KATALOGOA. AURKIBIDEA 


